TOP-kumppanuus


 * TOP-Kumppanuuus**

Ville Krannila
 * Yhteyshenkilön nimi**


 * Koulutuksen järjestäjät ja oppilaitokset, joiden kanssa toteutetaan tämä hanke**

TOP-Verkosto (Kajaanin kaupungin koulutusliikelaitos, Turun ammatti-instituutti, Jokilaaksojen koulutuskuntayhtymä, Pohjois-Karjalan koulutuskuntayhtymä, Oulun seudun koulutuskuntayhtymä) Alueelliset kumppanit (Varia, Luksia, Keuda)


 * Hankkeen keskeiset laadulliset ja määrälliset tavoitteet**

Tavoitteena on työpaikalla tapahtuvan oppimisen ja ammattiosaamisen näyttöjen laadukkaan toteutuksen vahvistaminen ja sen kehittäminen työelämäyhteistyönä. Ammattiosaamisen näyttöjen kehittämis- ja strategiatyötä tehdään aikaisempien hankkeiden sekä valtakunnallisten arviointien tulosten pohjalta. Ammattiosaamisen näyttöjen laadun kehittämistyötä tehdään myös vertaisarvioinnin avulla yhteistyössä alueellisen verkoston (Varia, Keuda, Luksia) kanssa. Toiminnan tavoitteena on koko oppimisprosessin suuntaaminen kohti ammattiosaamisen näyttöä. Lisäksi hankkeen tavoitteena on elinikäisen oppimisen avaintaitojen parempi näkyvyys työpaikalla tapahtuvassa oppimisessa sekä niiden laadukkaampi arviointi ammattiosaamisen näytöissä. Hankkeessa luodaan ammattiopistoon yritysyhteistyövalmentajamalli sekä kehitetään työelämäyhteistyötä ja järjestetään kumppanuustilaisuuksia. Hankkeessa toteutetaan vertaisarviointi neljän eri koulutuksenjärjestäjän kesken ja kehitetään toimijoiden työpaikalla tapahtuvaa oppimista ja ammattiosaamisen näyttöjä kohteena olevissa tutkinnoissa.


 * Keskeiset odotettavissa olevat tuotokset**

Hankkeen välittömänä tuloksena on työssäoppimisen ja työelämäyhteistyön kehittyminen ja vahvistuminen sekä työpaikkaohjaajien kanssa tehtävän yhteistyön vahvistuminen. Hankkeen tuloksena ovat työvalmentajamallin rinnalle rakennettavat yritysyhteistyö- ja kumppanuusmallit, joiden kautta työelämäyhteistyö kehittyy sekä vahvistuu ja opintojen työelämävastaavuus kasvaa.

Hankkeen tuloksena on myös ammattiosaamisen näyttöjen laadun parantuminen ja näyttöjen toteuttaminen enemmän työelämässä aidoissa työtilanteissa erityisesti aloilla ja tutkinnoissa, joissa on aikaisemmin ollut paljon oppilaitosnäyttöjä. Vertaisarvioinnin kautta tuloksena on eri koulutuksen järjestäjien hyvien käytänteiden esille nostaminen ja tehokkaampi hyödyntäminen.


 * Kohderyhmä**

Hankkeen pääasiallisena kohderyhmänä toimivat ammatilliset, työssäoppimista ohjaavat opettajat sekä työpaikkaohjaajat. Välillisenä kohderyhmänä ovat opiskelijat, joihin hankkeen toimenpiteet työssäoppimisen sekä ammattiosaamisen näyttöjen laadun parantumisen kasvaessa kohdistuvat.